Кристин Юрукова
Лодката

chitanka.info

Лодката,

сглобена

от телата им —

навлиза

в пяна от усмивки,

в свои води,

които само

те виждат.

Гребла —

стръкчета

от вятъра,

откъснати

със зъби.

Плисък

на хиляди

сънища

от прилива

на общия сън.

В него

Сузете

е винаги с Холдер

и няма как

да разбере,

че е умряла

преди той

да полудее.

Останалото

просто не се е

случило.

Общуват си

в онази

лунна страна,

дето само им

е родина.

Живеят си

в текстовете

като в

молитви.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.